Focus

"**Focus**" (בעברית: "**תתמקד**") הוא שיר של הזמרת האמריקאית אריאנה גרנדה.

## רקע והוצאה
ב-30 בספטמבר 2015 גרנדה פרסמה רמזים למילות השיר כחודש לפני יציאת הסינגל. גרנדה פרסמה בטוויטר תמונה עם הכיתוב "", ובה מחברת עם מילות השיר בכתב ידה. ב-12 באוקטובר של אותה השנה גרנדה פרסמה הסבר על המשמעות העומדת מאחורי הסינגל – ביוטיוב פרסמה גרנדה סרטון שבו דיברה על תפיסת העולם שהשפיעה על יצירת השיר. לדבריה, היא רואה את ייעודה בעולם לא רק כבידור, אלא גם כאמצעי להפיץ אהבה, להקשיב לאחרים, ללמוד, לחלוק חוויות ורגשות ולחזק אנשים. היא אמרה כי הרעיון המרכזי של השיר הוא לעודד אנשים להתמקד במי שאנשים באמת, ולא לשפוט אותם על פי המראה החיצוני שלהם. ב-23 באוקטובר גרנדה פרסמה קטע קצר חדש מתוך הסינגל כשבוע לפני יציאתו הרשמית שפורסם באמצעות סרטון באינסטגרם שבו גרנדה שרה מספר שורות מן השיר. הסרטון שפרסמה כלל קטע אודיו באורך של כ־15 שניות. בנוסף, גרנדה פתחה ספירה לאחור לקראת יציאת השיר באמצעות פרסומים בטוויטר ובאינסטגרם, במהלך הקמפיין פרסמה גרנדה סדרת תמונות פרומו שבהן דמותה נראתה בהדרגה מטושטשת ולאחר מכן מתבהרת, בהתאמה לשם השיר – אחת התמונות שהתבהרו בהמשך התגלתה כעטיפת הסינגל הרשמית.

השיר יצא לאור כסינגל ב-30 באוקטובר 2015 ותוכנן להיות הסינגל המוביל מהאלבום השלישי של גרנדה, Dangerous Woman. לבסוף לא הופיע באלבום (למעט בגרסה המיוחדת של האלבום שיצאה ביפן), משום שהסגנון המוזיקלי שלו שונה מהסגנון המוזיקלי של שאר השירים באלבום: גרנדה פרסמה שהאלבום יהיה אלבום R&B בדומה לאלבום הראשון שלה, ולא אלבום פופ בדומה לאלבום השני שלה.

השיר זכה להצלחה במצעדים, הגיע למקום השביעי במצעד הבילבורד האמריקאי (גרנדה הפכה לזמר או זמרת הראשונה והיחידה בהיסטוריה ששלושת הסינגלים הראשונים משלושת אלבומיה הראשונים הגיעו לעשרת הגדולים של מצעד הבילבורד בשבוע הראשון ליציאתם) והפך לוויראלי בזכות הקליפ שיצא לו. השיר זכה לביקורות שליליות בעיקר, וחלק מהמבקרים השוו אותו לסינגלים מהאלבום הקודם של גרנדה, My Everything, וחלק טענו שהוא חיקוי של השיר "Problem".

## וידאו קליפ
הקליפ לשיר "Focus" הועלה ליוטיוב ב-29 באוקטובר 2015, ונכון למרץ 2025 צבר כמיליארד צפיות. את הסרטון ביימה האנה לוקס דייוויס, שביימה גם את הקליפים לשיר "Love Me Harder" של גרנדה ולסינגל המשותף שלה, "Bang Bang".

הקליפ נפתח בסצנה בה גרנדה שולחת הודעת טקסט עם הכיתוב "התמקד בי" בטלפון הנייד. בהמשך, היא נראית מבצעת ליפ-סינק לשיר, כאשר סצנות אלו משולבות עם צלליות שלה רוקדת על רקע מעגל סגול. לאורך הקליפ, היא מבצעת ריקוד כוריאוגרפי יחד עם שש רקדניות ליווי בתפאורה סגולה. בחלקים אחרים של הסרטון, גרנדה מצטלמת במסגרת מרובעת כשהיא לבושה בשמלת מיני שחורה ובמגפיים גבוהים, ומופיעה בבגד גוף עם הדפס כוכבים בצילום שחור-לבן. באחת הסצנות היא שוכבת על תפאורה מוארת בניאון, מנגנת בחצוצרה ומופיעה לצד הרקדנים שלה. בסרטון מופיע גם מכשיר ה-Samsung Galaxy Note 5 כחלק מפרסומת סמויה.

## קבלה ביקורתית

## מיקומי שיא
השיר זכה להצלחה רבה במצעדים, ונכנס לעשירייה הפותחת ביותר מ-15 מצעדים ברחבי העולם, ביניהם גם המצעד האמריקאי והמצעד הבריטי והיה לאחד השירים הבולטים באותה שנה, השיר גם זכה להצלחה גדולה בישראל לאחר שנכנס לפלייליסט הבינלאומי של גלגלצ, הגיע למקום רביעי במצעד ההשמעות השבועי של מדיה פורסט ומקום ראשון במצעד הקליפים.

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי סוואן קוטצ'ה
קטגוריה:שירים שנכתבו על ידי פיטר סוונסון
קטגוריה:שירים שהופקו על ידי איליה סלמנזאדה
קטגוריה:שירים שהופקו על ידי מקס מרטין
קטגוריה:וידאו קליפים שבוימו על ידי האנה לוקס דייוויס
קטגוריה:סינגלים בהוצאת ריפבליק רקורדס